Bugun Toshkent, Samarqand, Jizzax, Sirdaryo viloyatlarida ertalab biroz yomg‘ir yog‘ishi mumkin. Farg‘ona vodiysi viloyatlarida ba’zi joylarda biroz yomg‘ir yog‘adi. Respublikaning qolgan hududlarida yog‘ingarchilik kutilmaydi. Shimolda va cho‘l hududlarida ba’zi joylarda shamol tezligi 17-22 m/s gacha kuchayadi. Havo harorati 13-18 daraja iliq, shimolda 9-14 daraja iliq bo‘ladi. Foto: Kun.uz Poytaxtda ertalab biroz yomg‘ir yog‘ishi mumkin. Kunduz kuni yog‘ingarchilik kutilmaydi. Shamol shimoli-sharqdan 5-10 m/s tezlikda esadi. Havo harorati 15-17 daraja bo‘ladi. Respublikaning tog‘oldi va tog‘li hududlarida ba’zi joylarda yomg‘ir yog‘adi, baland tog‘li hududlarda yog‘ingarchilik (yomg‘ir, qor) bo‘ladi. Shamol 7-12 m/s tezlikda esadi. Harorat kunduz kuni 5-10 daraja iliq bo‘ladi.